cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1167
title: การตั้งชื่อเรือยาวในภาคตะวันออกเฉียงเหนือ

description: งานวิจัยนี้มีวัตถุประสงค์เพื่อศึกษาลักษณะทางภาษาที่ใช้ในการตั้งชื่อเรือยาวในภาคตะวันออกเฉียงเหนือ ได้แก่ ส่วนประกอบของชื่อ ความหมาย และโครงสร้างทางความหมายของชื่อเรือยาวในภาคตะวันออกเฉียงเหนือ รวมถึงศึกษาค่านิยมและความเชื่อที่สะท้อนจากชื่อเรือยาวดังกล่าว ข้อมูลที่ใช้ในการวิเคราะห์มาจากชื่อเรือยาวในพื้นที่ 10 จังหวัดในภาคตะวันออกเฉียงเหนือที่ได้จากการสัมภาษณ์ จำนวน 305 ชื่อผลการศึกษาลักษณะทางภาษาพบว่าชื่อเรือยาวมีส่วนประกอบ 3 รูปแบบ ได้แก่ ชื่อเรือที่มีส่วนประกอบจากคำ ชื่อเรือที่มีส่วนประกอบจากคำและตัวเลข และชื่อเรือที่มีส่วนประกอบจากอักษรย่อและคำ ตามลำดับ ด้านความหมายของชื่อเรือยาวพบว่าแบ่งได้ 2 ประเภท คือ ชื่อที่มีความหมายตรงกับความหมายประจำรูป และชื่อที่มีความหมายไม่ตรงกับความหมายประจำรูปชื่อเรือยาวที่มีความหมายตรงกับความหมายประจำรูปแบ่งได้ 16 กลุ่มความหมาย ได้แก่กลุ่มความหมายเกี่ยวกับเทวดา กลุ่มความหมายเกี่ยวกับความดีงาม กลุ่มความหมายเกี่ยวกับสิ่งมีค่า กลุ่มความหมายเกี่ยวกับตำแหน่ง กลุ่มความหมายเกี่ยวกับลำดับหรือจำนวนนับ กลุ่มความหมายเกี่ยวกับธรรมชาติ กลุ่มความหมายเกี่ยวกับน้ำหรือเรือ กลุ่มความหมายเกี่ยวกับสิ่งของกลุ่มความหมายเกี่ยวกับสัตว์ กลุ่มความหมายเกี่ยวกับพันธุ์พืช กลุ่มความหมายเกี่ยวกับรูปลักษณะ กลุ่มความหมายเกี่ยวกับการเคลื่อนที่ กลุ่มความหมายเกี่ยวกับกลุ่มคน กลุ่มความหมายเกี่ยวกับการกระทำ กลุ่มความหมายเกี่ยวกับเมือง และกลุ่มความหมายเกี่ยวกับทิศ ตามลำดับ ส่วนชื่อเรือยาวที่มีความหมายไม่ตรงกับความหมายประจำรูปแบ่งได้ 7 กลุ่มความหมาย ได้แก่ กลุ่มความหมายเกี่ยวกับความเชื่อและสิ่งศักดิ์สิทธิ์ กลุ่มความหมายเกี่ยวกับสถานที่ กลุ่มความหมายเกี่ยวบุคคลและวงศ์ตระกูล กลุ่มความหมายที่สัมพันธ์กับชื่อเรือยาวลำอื่น กลุ่มความหมายเกี่ยวกับเหตุการณ์ตอนสร้างเรือยาว กลุ่มความหมายเกี่ยวกับประติมากรรมโขนเรือยาว และกลุ่มความหมายเกี่ยวกับพละกำลังและความเจริญ ตามลำดับ ส่วนโครงสร้างทางความหมายของชื่อเรือยาวมี 4 รูปแบบ ได้แก่ โครงสร้างทางความหมายแบบ 2 กลุ่มความหมาย แบบ 1 กลุ่มความหมาย แบบ 3 กลุ่มความหมาย และแบบ 4 กลุ่มความหมาย ตามลำดับกลุ่มความหมายของชื่อเรือยาวดังกล่าวสะท้อนให้เห็นค่านิยมของคนในภาคตะวันออกเฉียงเหนือ 5 ประการ ได้แก่ ค่านิยมเกี่ยวกับสิ่งที่พึงปรารถนา ค่านิยมเกี่ยวกับความภาคภูมิใจในถิ่นฐานของตนเอง ค่านิยมเกี่ยวกับความสำคัญของครอบครัวและเครือญาติ ค่านิยมเกี่ยวกับธรรมชาติ และค่านิยมเกี่ยวกับความกตัญญู ตามลำดับ นอกจากนี้ความหมายของชื่อเรือยาวยังสะท้อนให้เห็นความเชื่อของคนในภาคตะวันออกเฉียงเหนือ 3 ประการ ได้แก่ ความเชื่อเกี่ยวกับ    ผีสางเทวดา ความเชื่อเกี่ยวกับศาสนา และความเชื่อเกี่ยวกับความเป็นสิริมงคล ตามลำดับ
DOI: 10.14457/tu.the.2016.1168
title: คำเรียกขานที่ใช้ในความสัมพันธ์แบบคู่รัก

description: งานวิจัยนี้มีวัตถุประสงค์เพื่อศึกษารูปแบบและการสร้างคำเรียกขานที่ใช้ในความสัมพันธ์แบบคู่รัก การใช้คำเรียกขานกับคุณสมบัติที่เกี่ยวข้องกับผู้พูดและผู้ฟัง และสถานการณ์ เก็บข้อมูลโดยใช้แบบสอบถามจากกลุ่มตัวอย่าง 300 คน ได้ข้อมูลเพื่อใช้ในการวิเคราะห์จำนวน 1,244 คำผลการศึกษาพบว่าคำเรียกขานที่ใช้ในความสัมพันธ์แบบคู่รักมี 35 รูปแบบ เป็นรูปเดี่ยว 7 รูปแบบ และรูปแบบประสม 28 รูปแบบ รูปแบบที่มีความถี่ในการใช้มากที่สุด 3 อันดับแรก คือ ชื่อ คำสรรพนาม และฉายาการสร้างคำเรียกขาน สามารถแบ่งได้เป็น 6 วิธีการ ดังนี้ 1) วิธีทางความหมาย 2) การดัดแปลงคำ 3) การเติมหน่วยคำหน้าหรือท้ายคำเดิม 4) การเปลี่ยนภาษา 5) การสร้างคำใหม่ 6) การใช้หลายวิธีร่วมกัน คำเรียกขานหนึ่งคำสามารถเกิดจากวิธีการสร้างคำตั้งแต่ 1 วิธี ถึง 5 วิธีจากการศึกษาความสัมพันธ์ระหว่างการใช้คำเรียกขานกับคุณสมบัติที่เกี่ยวข้องกับผู้พูดและผู้ฟัง พบว่าอายุมีความเกี่ยวข้องกับการใช้คำเรียกขานเมื่อผู้พูดอายุน้อยกว่าผู้ฟัง ส่วนเพศของผู้พูดและรูปแบบความสัมพันธ์เกี่ยวข้องค่อนข้างน้อยการใช้คำเรียกขานในสถานการณ์ที่มีบุคคลที่ 3 จะปรากฏรูปแบบที่ค่อนข้างจำกัด. ตรงข้ามกลับปรากฏรูปแบบที่หลากหลายมากที่สุดเมื่ออยู่ตามลำพังกับคนรัก นอกจากนี้เมื่ออยู่ต่อหน้าบุคคลที่ 3 หรือเมื่อผู้พูดอารมณ์ไม่ดีจะใช้คำเรียกขานในกลุ่มที่แสดงความรัก ความสัมพันธ์ หรืออารมณ์ค่อนข้างน้อย แต่จะใช้มากกว่าเมื่ออยู่กับคนรักตามลำพัง หรือเมื่อผู้พูดอารมณ์ดีจากผลจากการวิจัยอาจกล่าวได้ว่าคำเรียกขานในความสัมพันธ์แบบคู่รักมีความเกี่ยวข้องกับสถานการณ์การมีบุคคลที่สามและอารมณ์ของผู้พูด.ด้วยความสัมพันธ์แบบคู่รักเป็นความสัมพันธ์แบบสนิทสนมและเป็นส่วนตัว และพบว่าคู่รักแสดงอารมณ์และความรู้สึกผ่านการสร้างคำเรียกขานขึ้นใช้ด้วยวิธีที่หลากหลาย
DOI: 10.14457/tu.the.2016.1169
title: ลักษณะภาษา รูปแบบ และเนื้อหาในคำพิพากษาของศาลทหารสูงสุด

description: งานวิจัยนี้มีวัตถุประสงค์เพื่อศึกษารูปแบบ เนื้อหา และลักษณะภาษาที่ปรากฏในคำพิพากษาของศาลทหารสูงสุด โดยเก็บข้อมูลจากคำพิพากษาของศาลทหารสูงสุด เริ่มจากฉบับที่ตีพิมพ์ล่าสุดขึ้นไป ตั้งแต่เดือนธันวาคม พ.ศ.2557 จนถึงเดือนพฤษภาคม พ.ศ.2553 จำนวน 100 ฉบับผลการวิจัยพบว่า รูปแบบในคำพิพากษาของศาลทหารสูงสุด แบ่งได้เป็น 3 ส่วน คือ ส่วนประกอบตอนต้นมี 8 ส่วน ได้แก่ 1) ลำดับของคำพิพากษา 2) เลขแบบพิมพ์(ธน.) 3) ตราครุฑ 4) คำว่า “ในพระปรมาภิไธยพระมหากษัตริย์” 5) ชื่อศาล 6) วัน เดือน ปี 7) คดีความระหว่างโจทก์และจำเลย และ 8) ชื่อเรื่อง(ชื่อคดีความ) ส่วนประกอบตอนกลางมี 10 ส่วน ได้แก่ 1) การฎีกาคัดค้านคำพิพากษาศาลทหารกลางของโจทก์ ผู้มีอำนาจสั่งลงโทษ หรือจำเลย 2) คำฟ้องของโจทก์ 3) คำขอให้ลงโทษของโจทก์ 4) คำให้การของจำเลย 5) คำพิพากษาศาลทหารชั้นต้น 6) การอุทธรณ์ของโจทก์ ผู้มีอำนาจสั่งลงโทษ หรือจำเลย 7) คำพิพากษาศาลทหารกลาง 8) การฎีกาของโจทก์หรือจำเลย 9) คำวินิจฉัยของศาลทหารสูงสุด และ 10) คำพิพากษาหรือคำตัดสินของศาลทหารสูงสุด อย่างไรก็ตามคำพิพากษาของศาลทหารสูงสุดบางฉบับจะมีส่วนประกอบอื่นเพิ่มเติมเข้ามา และส่วนประกอบตอนท้ายมี 4 ส่วน ได้แก่ 1) รายนามองค์คณะตุลาการศาลทหารสูงสุด 2) นามผู้เรียบเรียง 3) นามผู้พิมพ์และตรวจทาน และ 4) ตราพระราชลัญจกรประจำแผ่นดินสยาม ส่วนเนื้อหาในคำพิพากษาของศาลทหารสูงสุดพิจารณาจากฐานความผิดที่เกิดขึ้น พบ 3 ลักษณะ คือ 1) คดีความผิดตามประมวลกฎหมายอาญา 2) คดีความผิดตามพระราชบัญญัติที่มีโทษทางอาญา และ 3) คดีความผิดตามประมวลกฎหมายอาญาทหาร สำหรับลักษณะภาษาในคำพิพากษาของศาลทหารสูงสุด แบ่งเป็น 3 ลักษณะ คือ การใช้คำ การใช้สำนวน และการใช้กลวิธีทางภาษา ด้านการใช้คำ พบ 4 ลักษณะ ได้แก่ 1) การใช้คำเรียก 2) การใช้คำเชื่อม 3) การใช้คำศัพท์เกี่ยวกับกฎหมาย และ 4) การใช้คำทับศัพท์ภาษาต่างประเทศ ด้านการใช้สำนวนพบ 4 ลักษณะ ได้แก่ 1) การใช้สำนวนที่บ่งชี้ถึงการกระทำอันเป็นความผิดหรือการละเมิดกฎหมาย 2) การใช้สำนวนที่บ่งชี้ถึงกระบวนการดำเนินคดี 3) การใช้สำนวนที่บ่งชี้ถึงดุลยพินิจของศาล และ 4) การใช้สำนวนที่บ่งชี้ถึงการตัดสินลงโทษ ส่วนด้านการใช้กลวิธีทางภาษา พบ 5 กลวิธี ได้แก่ 1) การซ้ำ 2) การอ้างอิง 3) การให้รายละเอียด 4) การให้เหตุผล และ 5) การแสดงทัศนะหรือความคิดเห็น ซึ่งลักษณะภาษาเหล่านี้แสดงให้เห็นวัตถุประสงค์ในการสื่อสาร 6 ประการ คือ 1) เพื่อทำให้คำพิพากษามีความถูกต้องตามรูปแบบในประมวลกฎหมายวิธีพิจารณาความอาญา มาตรา 186 2) เพื่อทำให้คำพิพากษามีความชัดเจนและมีน้ำหนัก 3) เพื่อทำให้คำพิพากษามีความครบถ้วนสมบูรณ์ และน่าเชื่อถือ 4) เพื่อทำให้คำพิพากษามีความเชื่อมโยงและสมเหตุสมผล 5) เพื่อทำให้คำพิพากษามีความแน่นอนและเด็ดขาด และ6) เพื่อทำให้คำพิพากษาเข้าใจง่าย
DOI: 10.14457/tu.the.2016.1170
title: ความสัมพันธ์ระหว่างการตีความตัวตนและวัฒนธรรมองค์การที่ส่งผลต่อความตั้งใจคงอยู่ในงานของวิศวกรที่ปฏิบัติงานในองค์การของรัฐแห่งหนึ่ง โดยมีการรับรู้คุณภาพชีวิตในการทำงานเป็นตัวแปรสื่อ

description: การศึกษาเรื่องความสัมพันธ์ระหว่างการตีความตัวตนและวัฒนธรรมองค์การที่ส่งผลต่อความตั้งใจคงอยู่ในงานของวิศวกรที่ปฏิบัติงานในองค์การของรัฐแห่งหนึ่ง โดยมีการรับรู้คุณภาพชีวิตในการทำงานเป็นตัวแปรสื่อ เป็นการศึกษาเชิงสำรวจ มีวัตถุประสงค์เพื่อศึกษาเพื่อ (1) ศึกษาระดับ การตีความตัวตน วัฒนธรรมองค์การ การรับรู้คุณภาพชีวิตในการทำงาน และความตั้งใจคงอยู่ในงานของวิศวกรที่ปฏิบัติงานในองค์การของรัฐ (2) ศึกษาความสัมพันธ์ระหว่างการตีความตัวตนวัฒนธรรมองค์การ การรับรู้คุณภาพชีวิตในการทำงาน และความตั้งใจคงอยู่ในงาน (3) ศึกษาการรับรู้คุณภาพชีวิตในการทำงาน ในฐานะตัวแปรสื่อที่ส่งผลต่อการตีความตัวตน วัฒนธรรมองค์การและความตั้งใจคงอยู่ในงานกลุ่มตัวอย่างที่ใช้ในการวิจัยครั้งนี้คือ วิศวกรในองค์การของรัฐแห่งหนึ่ง จำนวน 252 คน เครื่องมือที่ใช้ในการเก็บรวบรวมข้อมูลเป็นแบบสอบถาม ประกอบด้วย 5 ส่วน คือ (1) ลักษณะส่วนบุคคล (2) การตีความตัวตน (3) วัฒนธรรมองค์การ (4) การรับรู้คุณภาพชีวิตในการทำงาน              (5) ความตั้งใจคงอยู่ในงาน สถิติที่ใช้ในการวิเคราะห์ข้อมูล ได้แก่ ค่าความถี่ ค่าร้อยละ ค่าเฉลี่ย   ส่วนเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สัน และสถิติทดสอบ Z ตามวิธีของ Sobel ผลการศึกษาสรุปได้ดังนี้ 1. วิศวกรมีระดับการตีความตัวตน ด้านการพึ่งตนเองอยู่ในระดับสูง ส่วนด้านการกำหนดแนวทางของตนเอง ความมีเอกลักษณ์ ความสอดคล้อง การรวมผู้อื่นเข้ามาอยู่ในตัว ความปรองดองและความผูกพันต่อตนเองอยู่ในระดับปานกลาง                                                                                                       2. วิศวกรมีระดับการรับรู้วัฒนธรรมองค์การทุกด้านอยู่ในระดับปานกลาง (ด้านความเหลื่อมล้ำของอำนาจ การหลีกเลี่ยงความไม่แน่นอน ความเป็นปัจเจกนิยม ลักษณะความเป็นชาย และการมุ่งผลระยะยาว)  3. วิศวกรมีระดับการรับรู้คุณภาพชีวิตการทำงานด้านการบูรณาการทางสังคมและด้านความภาคภูมิใจในองค์การอยู่ในระดับสูง ส่วนด้านผลตอบแทนที่ยุติธรรมเพียงพอ สภาพแวดล้อมที่ปลอดภัย การพัฒนาศักยภาพบุคคล ความก้าวหน้าและความมั่นคงในงาน ธรรมนูญในองค์การ ภาวะสมดุลระหว่างชีวิตส่วนตัวและงานอยู่ในระดับปานกลาง  4. วิศวกรมีระดับความตั้งใจคงอยู่ในงานอยู่ในระดับปานกลาง 5. การรับรู้คุณภาพชีวิตในการทำงานมีความสัมพันธ์กับความตั้งใจคงอยู่ในงาน        (r= .242, p
DOI: 10.14457/tu.the.2016.1171
title: ความสัมพันธ์ระหว่าง สุขภาพองค์การ ความสุขในการทำงาน และความผูกพันในงาน: กรณีศึกษา พนักงานธนาคารแห่งหนึ่งในกรุงเทพมหานคร

description: การศึกษาเรื่อง  ความสัมพันธ์ระหว่าง สุขภาพองค์การ ความสุขในการทำงาน และความผูกพันในงาน กรณีศึกษา : พนักงานธนาคารแห่งหนึ่งในกรุงเทพมหานคร เป็นการวิจัยเชิงสำรวจ  มีวัตถุประสงค์เพื่อศึกษาถึงระดับ สุขภาพองค์การ ความสุขในการทำงาน และความผูกพันในงาน  กลุ่มตัวอย่างในการศึกษาครั้งนี้ เป็นพนักงานธนาคารแห่งหนึ่งในกรุงเทพมหานคร  จำนวน 290 คน เครื่องมือที่ใช้ในการเก็บรวบรวมข้อมูลเป็นแบบสอบถาม แบ่งออกเป็น 4 ส่วน คือ 1) ข้อมูลลักษณะส่วนบุคคล 2) สุขภาพองค์การ 3) ความสุขในการทำงาน 4) ความผูกพันในงาน สถิติที่ใช้ในการวิจัย ประกอบด้วย ค่าความถี่ ค่าร้อยละ ค่ามัชฌิมเลขคณิต ส่วนเบี่ยงเบนมาตรฐาน ค่าสหสัมพันธ์เพียร์สัน ผลการศึกษาสรุปได้ดังนี้  1.พนักงานธนาคาร มีระดับสุขภาพองค์การ ด้านการมีการมีเป้าหมายที่ชัดเจน ด้านการสื่อสารอย่างเหมาะสม ด้านการใช้อำนาจอย่างเหมาะสม ด้านการใช้ทรัพยากรอย่างเหมาะสม ด้านการมีขวัญและกำลังใจ ด้านการมีความสามัคคี ด้านนวัตกรรม ด้านความอิสระเสรี ด้านการปรับตัว และด้านความสามารถในการแก้ปัญหา อยู่ในระดับสูง 2.พนักงานธนาคาร มีระดับความสุขในการทำงาน ด้านการติดต่อสัมพันธ์ ด้านความรักใน ด้านความสำเร็จในงาน ด้านการได้รับการยอมรับ อยู่ในระดับสูง 3.พนักงานธนาคาร มีระดับความผูกพันในงาน ด้านความขยันขันแข็ง ด้านความทุ่มเทในการทำงาน และด้านความรู้สึกเป็นอันหนึ่งอันเดียวกันกับงาน อยู่ในระดับสูง4. สุขภาพองค์การ ทุกรายด้าน คือ ด้านการมีการมีเป้าหมายที่ชัดเจน  ด้านการสื่อสารอย่างเหมาะสม ด้านการใช้อำนาจอย่างเหมาะสม  ด้านการใช้ทรัพยากรอย่างเหมาะสม ด้านการมีขวัญและกำลังใจ ด้านการมีความสามัคคี ด้านการมีนวัตกรรม ด้านการมีอิสระเสรี ด้านการปรับตัว และด้านความสามารถในการแก้ปัญหา  มีความสัมพันธ์ทางบวกกับ ความสุขในการทำงานทุกรายด้านคือ ด้านการติดต่อสัมพันธ์ ด้านความรักในงาน ด้านความสำเร็จในงาน ด้านการเป็นที่ยอมรับ อย่างมีนัยสำคัญทางสถิติที่ระดับ .015. สุขภาพองค์การ ทุกรายด้าน คือ ด้านการมีการมีเป้าหมายที่ชัดเจน  ด้านการสื่อสารอย่างเหมาะสม ด้านการใช้อำนาจอย่างเหมาะสม ด้านการใช้ทรัพยากรอย่างเหมาะสม ด้านการมีขวัญและกำลังใจ ด้านการมีความสามัคคี  ด้านนวัตกรรม ด้านความอิสระเสรี ด้านการปรับตัว และด้านความสามารถในการแก้ปัญหา มีความสัมพันธ์ทางบวกกับ ความผูกพันงานในงานทุกรายด้านคือ             ด้านความขยันขันแข็ง ด้านความทุ่มเทในการทำงาน  และด้านความรู้สึกเป็นอันหนึ่งอันเดียวกันกับงาน อย่างมีนัยสำคัญทางสถิติที่ระดับ .016. ความสุขในการทำงาน ทุกรายด้าน คือ ด้านการติดต่อสัมพันธ์ ด้านความรักในงาน          ด้านความสำเร็จในงาน  ด้านการเป็นที่ยอมรับ มีความสัมพันธ์ทางบวกกับความผูกพันในงาน ทุกรายด้านคือ ด้านความขยัน ด้านความทุ่มเทในการทำงาน และด้านความเป็นอันหนึ่งอันเดียวกันกับงาน อย่างมีนัยสำคัญทางสถิติที่ระดับ .01ผลการวิจัยครั้งนี้ สามารถนำไปเป็นแนวทางในการวางแผน กำหนดนโยบาย การบริหารทรัพยากรมนุษย์ เพื่อส่งเสริม สุขภาพองค์การ ความสุขในการทำงาน และความผูกพันในงาน  ให้แก่องค์การ
DOI: 10.14457/tu.the.2017.243
title: Recycle business as a social enterprise

description: In this paper, we would discuss recycling as a social enterprise. The waste problem in Thailand has always been on a top national priority list that needs to be deal with intensely. Over decade people learned that it is a big issue and it is not solely a government responsibility. The research method that will be used is an interview and online survey. The interview is conducted to get a deeper understanding on the mindset and idea towards waste problems solving. We look at social enterprise as a way to ease out waste problems. We studied what are the social enterprise problem as well as how to make it more successful in Thailand.
DOI: 10.5517/ccdc.csd.cc1z3g4p
title: CCDC 1820572: Experimental Crystal Structure Determination

description: Related Article: Li-Cheng Song, Long-Duo Zhang, Wei-Wei Zhang, Bei-Bei Liu|2018|Organometallics|37|1948|doi:10.1021/acs.organomet.8b00228
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1zslkx
title: CCDC 1840890: Experimental Crystal Structure Determination

description: Related Article: Masayuki Iwasaki, Natsumi Miki, Yuichi Ikemoto, Yasuyuki Ura, Yasushi Nishihara|2018|Org.Lett.|20|3848|doi:10.1021/acs.orglett.8b01436
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1zsxb0
title: CCDC 1841193: Experimental Crystal Structure Determination

description: Related Article: Meijun Xiong, Hui Hu, Xiaoping Hu, Yuanhong Liu|2018|Org.Lett.|20|3661|doi:10.1021/acs.orglett.8b01457
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc1ztm9q
title: CCDC 1841874: Experimental Crystal Structure Determination

description: Related Article: Truong N. Nguyen, Jeremy A. May|2018|Org.Lett.|20|3618|doi:10.1021/acs.orglett.8b01394
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/tu.the.2016.1172
title: ความสัมพันธ์ระหว่างความเครียดในการทำงาน คุณภาพชีวิตในการทำงาน การรับรู้คุณค่าของงานและความเหนื่อยหน่ายในการทำงานของบุคลากรสายวิชาการ: กรณีศึกษามหาวิทยาลัยในกำกับของรัฐแห่งหนึ่ง ในเขตกรุงเทพมหานคร

description: งานวิจัยนี้ มีวัตถุประสงค์เพื่อศึกษาระดับ ความสัมพันธ์ และสมการทำนาย ของความเครียดในการทำงาน คุณภาพชีวิตในการทำงาน การรับรู้คุณค่าของงานและความเหนื่อยหน่ายในการทำงาน ของบุคลากรสายวิชาการ กรณีศึกษามหาวิทยาลัยในกำกับของรัฐแห่งหนึ่ง ในเขตกรุงเทพมหานคร กลุ่มตัวอย่างในการวิจัยเป็นบุคลากรสายวิชาการ มหาวิทยาลัยในกำกับของรัฐแห่งหนึ่ง ในเขตกรุงเทพมหานคร จำนวน 262 คน เครื่องมือที่ใช้ศึกษาคือ ข้อมูลส่วนบุคคล แบบสอบถามความเครียดในการทำงาน คุณภาพชีวิตในการทำงาน การรับรู้คุณค่าของงาน ความเหนื่อยหน่ายในการทำงาน สถิติที่ใช้ได้แก่ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์เพียร์สัน และการวิเคราะห์สมการถดถอยพหุคูณแบบขั้น ผลการวิจัยสรุปได้ดังนี้  1. ความเครียดในการทำงานมีความสัมพันธ์ทางบวกต่อความเหนื่อยหน่ายในการทำงานโดยรวม (r=.169, p
DOI: 10.14457/tu.the.2016.1173
title: การรับรู้วัฒนธรรมองค์การ การรับรู้ความสามารถของตนเอง และความตั้งใจคงอยู่ในงานของพนักงานมหาวิทยาลัยสายสนับสนุนของมหาวิทยาลัยเทคโนโลยีราชมงคลแห่งหนึ่ง โดยมีความพึงพอใจในงานเป็นตัวแปรสื่อ

description: การวิจัยเรื่อง การรับรู้วัฒนธรรมองค์การ การรับรู้ความสามารถของตนเอง และความตั้งใจคงอยู่ในงาน ของพนักงานมหาวิทยาลัยสายสนับสนุน ของมหาวิทยาลัยเทคโนโลยีราชมงคลแห่งหนึ่ง โดยมีความพึงพอใจในงานเป็นตัวแปรสื่อ กลุ่มตัวอย่างในการวิจัยนี้ คือ พนักงานมหาวิทยาลัย     สายสนับสนุน มหาวิทยาลัยเทคโนโลยีราชมงคลแห่งหนึ่ง จานวน 225 คน เครื่องมือที่ใช้ในการวิจัย คือ แบบสอบถามเกี่ยวกับข้อมูลส่วนบุคคล แบบสอบถามการรับรู้วัฒนธรรมองค์การ แบบสอบถามการรับรู้ความสามารถของตนเอง แบบสอบถามความพึงพอใจในงาน และแบบสอบถามความตั้งใจ  คงอยู่ในงาน สถิติที่ใช้ในการวิจัย ได้แก่ ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน       ค่าสัมประสิทธิ์สหสัมพันธ์แบบเพียร์สันและการวิเคราะห์ถดถอยพหุ และสถิติทดสอบ Z ตามวิธีของ โซเบล ผลการวิจัยสรุปได้ดังนี้ 1. การรับรู้วัฒนธรรมองค์การลักษณะมิติการมุ่งเน้นผลระยะยาว และลักษณะมิติการยับยั้งชั่งใจอยู่ในระดับสูง ลักษณะมิติการหลีกเลี่ยงความไม่แน่นอน และลักษณะมิติลักษณะความเป็นชายอยู่ในระดับปานกลาง ลักษณะมิติความเป็นปัจเจกนิยม และลักษณะมิติความเหลื่อมล้ำของอำนาจ   อยู่ในระดับต่ำ การรับรู้ความสามารถของตนเองอยู่ในระดับสูง ความพึงพอใจในงานโดยรวมอยู่ในระดับสูง เมื่อวิเคราะห์รายด้านพบว่า ด้านผู้บังคับบัญชา ด้านเพื่อนร่วมงาน และด้านลักษณะงาน   อยู่ในระดับสูง ด้านโอกาสในการเลื่อนตำแหน่ง และด้านการจ่ายค่าตอบแทนอยู่ในระดับปานกลาง ความตั้งใจคงอยู่ในงานอยู่ในระดับสูง2. การรับรู้วัฒนธรรมองค์การแต่ละมิติกับความตั้งใจคงอยู่ในงาน พบว่า การรับรู้วัฒนธรรมองค์การลักษณะมิติความเหลื่อมล้ำของอำนาจ ลักษณะมิติความเป็นปัจเจกนิยม และลักษณะมิติการยับยั้งชั่งใจมีความสัมพันธ์กับความตั้งใจคงอยู่ในงานในทางลบ (r = -.306; p .05)3. การรับรู้ความสามารถของตนเองมีความสัมพันธ์กับความตั้งใจคงอยู่ในงานในทางบวก (r = .430; p .05)5. ความพึงพอใจในงานเป็นตัวแปรสื่อบางส่วนของความสัมพันธ์ระหว่างการรับรู้วัฒนธรรมองค์การลักษณะมิติความเหลื่อมล้ำของอำนาจ และลักษณะมิติการยับยั้งชั่งใจกับความตั้งใจคงอยู่ในงาน (Z = -4.446; p &lt; .01, Z = 2.786; p &lt; .01) และความพึงพอใจในงานเป็นตัวแปรสื่อสมบูรณ์ของของความสัมพันธ์ระหว่างการรับรู้วัฒนธรรมองค์การลักษณะมิติความเป็นปัจเจกนิยม และลักษณะมิติการมุ่งเน้นผลระยะยาวกับความตั้งใจคงอยู่ในงาน (Z = -5.767; p &lt; .01, Z = 6.404; p &lt; .01)6. ความพึงพอใจในงานเป็นตัวแปรสื่อบางส่วนของความสัมพันธ์ระหว่างการรับรู้ความสามารถของตนเองกับความตั้งใจคงอยู่ในงาน (Z = 4.230 , p &lt; .01)
DOI: 10.14457/tu.the.2016.1174
title: ความสำเร็จในอาชีพ เชาวน์อารมณ์ และความพึงพอใจในชีวิต โดยมีความภาคภูมิใจในตนเองเป็นตัวแปรสื่อของพนักงานระดับปฏิบัติการ: กรณีศึกษา บริษัทโทรคมนาคมแห่งหนึ่งในกรุงเทพมหานคร

description: การวิจัยเรื่องความสำเร็จในอาชีพ เชาวน์อารมณ์ และความพึงพอใจในชีวิต โดยมีความภาคภูมิใจในตนเองเป็นตัวแปรสื่อของพนักงานระดับปฏิบัติการ กรณีศึกษา : บริษัทโทรคมนาคมแห่งหนึ่งในกรุงเทพมหานคร กลุ่มตัวอย่างในการวิจัยนี้ คือ พนักงานระดับปฏิบัติการ ในช่วงวัย 21-40 ปี จำนวน 380 คน เครื่องมือที่ใช้ในการวิจัย คือ แบบสอบถามเกี่ยวกับข้อมูลส่วนบุคคล แบบสอบถามความสำเร็จในอาชีพ แบบสอบถามเชาวน์อารมณ์ แบบสอบถามความพึงพอใจในชีวิต และแบบสอบถามความภาคภูมิใจในตนเอง สถิติที่ใช้ในการวิจัย ได้แก่ ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน ค่าสัมประสิทธิ์สหสัมพันธ์แบบเพียร์สันและการวิเคราะห์ถดถอยพหุ และสถิติทดสอบ Z ตามวิธีของ โซเบล ผลการวิจัยสรุปได้ดังนี้1. ความสำเร็จในอาชีพโดยรวมอยู่ในระดับสูง (x ̅ = 3.74) เมื่อพิจารณารายด้าน พบว่า ด้านความสัมพันธ์ระหว่างบุคคลอยู่ในระดับสูง (x ̅ = 4.12) รองลงมาได้แก่ ด้านบทบาทการทำงานอยู่ในระดับสูง (x ̅ = 3.92) ด้านความก้าวหน้าในการเลื่อนตำแหน่งอยู่ในระดับปานกลาง คือ (x ̅ = 3.41) และด้านการเงินอยู่ในระดับปานกลาง (x ̅ = 3.28) เชาวน์อารมณ์โดยรวมอยู่ในระดับสูง (x ̅ = 3.90) เมื่อพิจารณารายด้าน พบว่า ด้านการสร้างแรงจูงใจให้ตนเอง และด้านการร่วมรับรู้ความรู้สึกของผู้อื่นมีค่าเฉลี่ยสูงสุดและอยู่ในระดับสูง (x ̅ = 4.01) รองลงมาได้แก่ ด้านทักษะทางสังคมอยู่ในระดับสูง (x ̅ = 3.91) ด้านการตระหนักรู้ในตนเองอยู่ในระดับสูง (x ̅ = 3.85) และด้านการจัดระเบียบอารมณ์ของตนเองอยู่ในระดับสูง (x ̅ = 3.77) ตามลำดับ ความภาคภูมิใจในตนเองโดยรวมอยู่ในระดับสูง (x ̅ = 4.14) และความพึงพอใจในชีวิตโดยรวมอยู่ในระดับปานกลาง (x ̅ = 3.62)2. การรับรู้ความสำเร็จในอาชีพโดยรวมมีความสัมพันธ์กับความพึงพอใจในชีวิตของพนักงานระดับปฏิบัติการ (r = .647; p &lt; .01) โดยการรับรู้ความสำเร็จในอาชีพด้านความก้าวหน้าในการเลื่อนตำแหน่ง ด้านบทบาทการทำงาน และด้านความสัมพันธ์ระหว่างบุคคล มีความสัมพันธ์กับความพึงพอใจในชีวิตอยู่ในระดับที่ค่อนข้างสูง (r = .613, r = .531 และ r = .514 เมื่อ p &lt; .01 ตามลำดับ) ยกเว้นด้านการเงินที่อยู่ในระดับปานกลาง (r = .411; p &lt; .01)3. เชาวน์อารมณ์โดยรวมมีความสัมพันธ์กับความพึงพอใจในชีวิตของพนักงานระดับปฏิบัติการ (r = .679; p &lt; .01) โดยเชาวน์อารมณ์ด้านการตระหนักรู้ในตนเอง ด้านทักษะทางสังคม ด้านการสร้างแรงจูงใจให้ตนเอง และด้านการจัดระเบียบอารมณ์ของตนเอง มีความสัมพันธ์กับความพึงพอใจในชีวิตอย่างมีนัยสำคัญทางสถิติที่ระดับ .01 ซึ่งนับว่าเป็นความสัมพันธ์ที่อยู่ในระดับที่ค่อนข้างสูง (r = .611, r = .554, r = .532 และ r =.524 เมื่อ p &lt; .01 ตามลำดับ) ยกเว้นด้านการร่วมรับรู้ความรู้สึกของผู้อื่นที่อยู่ในระดับปานกลาง (r = .492; p &lt; .01)4. ความภาคภูมิใจในตนเองโดยรวมมีความสัมพันธ์กับความพึงพอใจในชีวิตของพนักงานระดับปฏิบัติการ (r = .642; p &lt; .01)5. ความภาคภูมิใจในตนเองโดยรวมเป็นตัวแปรสื่อบางส่วนระหว่างความสำเร็จในอาชีพไปสู่ความพึงพอใจในชีวิตของพนักงานระดับปฏิบัติการ (Z = 7.687; p &lt; .01)6. ความภาคภูมิใจในตนเองโดยรวมเป็นตัวแปรสื่อบางส่วนระหว่างเชาวน์อารมณ์ไปสู่ความพึงพอใจในชีวิตของพนักงานระดับปฏิบัติการ (Z = 6.029; p &lt; .01)
DOI: 10.14457/tu.the.2016.1175
title: ความสัมพันธ์ระหว่างความเครียดในการทำงาน ภาระงาน อารมณ์ในขณะทำงาน การเปรียบเทียบทางสังคมกับความเหนื่อยหน่ายในการทำงานของครูระดับมัธยมศึกษา

description: การวิจัยครั้งนี้ มีวัตถุประสงค์เพื่อศึกษาความสัมพันธ์ระหว่าง ความเครียดในการทำงาน ภาระงาน อารมณ์ในขณะทำงาน การเปรียบเทียบทางสังคม กับความเหนื่อยหน่ายในการทำงานของครูระดับมัธยมศึกษาในโรงเรียนรัฐบาลแห่งหนึ่งในจังหวัดสมุทรปราการ กลุ่มตัวอย่างในการวิจัยครั้งนี้คือ ครูระดับมัธยมศึกษาในโรงเรียนรัฐบาลแห่งหนึ่งในจังหวัดสมุทรปราการ จำนวน 160 คน รวบรวมข้อมูลโดยใช้แบบวัดความเครียดในการทำงาน แบบวัดภาระงาน แบบวัดอารมณ์ในขณะทำงาน แบบวัดการเปรียบเทียบทางสังคม และแบบวัดความเหนื่อยหน่ายในการทำงาน วิเคราะห์ข้อมูลโดยใช้สถิติเชิงพรรณนา การทดสอบค่าที และการหาค่าสัมประสิทธิ์สหสัมพันธ์แบบเพียร์สัน และการสร้างสมการทำนายโดยการวิเคราะห์ถดถอยพหุคูณ ผลการวิจัยพบว่า 1) ความเครียดในการทำงานมีความสัมพันธ์ทางบวกกับความเหนื่อยหน่ายในการทำงานโดยรวม อย่างมีนัยสำคัญทางสถิติที่ระดับ .01 (r= .410, p
DOI: 10.14457/tu.the.2016.1176
title: การรับรู้ภาวะผู้นำแบบเปลี่ยนแปลง คุณภาพชีวิตในการทำงาน การรับรู้ความยุติธรรมในองค์การ และความเครียดในการทำงาน: กรณีศึกษาพนักงานในองค์กรอิสระแห่งหนึ่ง

description: งานวิจัยนี้มีวัตถุประสงค์เพื่อศึกษา การรับรู้ภาวะผู้นำแบบเปลี่ยนแปลง คุณภาพชีวิตในการทำงาน การรับรู้ความยุติธรรมในองค์การ และความเครียดในการทำงาน: กรณีศึกษาพนักงานในองค์กรอิสระแห่งหนึ่ง” กลุ่มตัวอย่างเป็นพนักงานในองค์กรอิสระแห่งหนึ่ง จำนวน 310 คน เครื่องมือที่ใช้ในการเก็บรวบรวมข้อมูล ได้แก่ แบบสอบถามข้อมูลปัจจัยส่วนบุคคล แบบสอบถามการรับรู้ภาวะผู้นำแบบเปลี่ยนแปลง แบบสอบถามคุณภาพชีวิตในการทำงาน แบบสอบถามการรับรู้ความยุติธรรมในองค์การ และ แบบสอบถามความเครียดในการทำงาน สถิติที่ใช้ในการวิเคราะห์ประกอบด้วย ค่าเฉลี่ย ส่วนเบี่ยงเบนมาตรฐาน การวิเคราะห์ค่าสัมประสิทธิ์สหสัมพันธ์แบบเพียร์สัน และการวิเคราะห์ถดถอยพหุคูณ ผลการวิจัยสามารถสรุปได้ ดังนี้1)การรับรู้ภาวะผู้นำแบบเปลี่ยนแปลงมีความสัมพันธ์ทางลบกับความเครียดในการทำงาน อย่างมีนัยสำคัญทางสถิติ ดังนี้ การรับรู้ภาวะผู้นำแบบเปลี่ยนแปลงโดยรวม (r=-.497, p=